केई भगत लोग देवजी री 'गोल' पैरै। गूजर जाति रै अलावा दूजा लोग ई गोल पैरै। केी परिवारां में परंपराऊ रूप सूं गोल पैरी जावै। अटूट सरधा अर विसवाल रै कारण, तो केी लोग मनोती मान'र गोल पैरै। आ गोल तांबै री बणियोड़ी अंगूठी हुवै। इण मे ंतीन या च्यार तार हुवै। गोल पैरतां बगत केई लोग उच्छभ मनावै, जियां जनेऊ लेवतां बगत कर्यौ जावै। सगा-संबंधियां नै बुलाईजै। सामाजिक भोज दिरीजै। बैन-बेटियां नै न्यूंत'र उणां नै कपड़ा-गैणा दिरीजै। गोल धारण करण वालै नै बनौला ई दिया जावै। उण दिनां पगां में जूता नीं पैरै, उरबाणै पगां ई धूमै। देवजी रा भगत अर भोपा दारू-मांस नीं छूवै।